Margaritin otok
<s>Margaritin otok (španjolski: Isla de Margarita; ) je najveći otok u venezuelanskoj saveznoj državi Nueva Esparta, koji se nalazi nedaleko od sjeveroistične obale zemlje, u Karipskom moru.</s><s>Iako je najveće naselje na otoku Porlamar, njegovo sjedište se nalazi u naselju La Asunción.</s><s>Primarne djelatnosti na otoku su ribarstvo, turizam i građevina.</s>

<s>Historija</s>

<s>Kristofor Kolumbo je 1489. godine postao prvi Europljanin koji je kročio na otok, na kojemu su tada stanovali Indijanci iz plemena Guaykeri.</s><s>Bogato nalazište perli, otok je ubrzo fortificiran zbog čestih gusarskih napada, a neke od fortifikacija sačuvane su i do danas.</s><s>Godine 1525., ustoličen je kao sjedište kolonijalne provincije Margarita.</s>

<s>U narednom periodu, otok su nekoliko puta napadali i osvajali pojedinci, poput nasilnog konkvistadora Lopea de Aguirrea 1561. godine.</s><s>Godine 1675., humani pirat "Red Legs" Greaves uspio je osvojiti otok i poraziti španjolske brodove koji su bili stacionirani oko obale, a već sljedeće godine, otok je uspješno napao i francuski odmetnik markiz de Maintenon.</s><s>Nakon potonjeg incidenta, započela je izgradnja utvrde Santa Rosa.</s>

<s>Otok je 1814. godine stekao nezavisnost od Španjolske, nakon kraha Prve Republike, te je postao prvi trajno nezavisni teritorij Venezuele.</s><s>Dvije godine kasnije, Simón Bolívar je upravo s Margaritinog otoka započeo vojni pohod za nezavisnost južnoameričkih zemalja.</s>

<s>Geografija</s>

<s>Margaritin otok ima ukupnu površinu od 1,020 km, a podijeljen je na dva poluotoka između kojih se nalazi 18 km duga prevlaka.</s><s>Klima je suha i sunčana, a prosječne temperature kreću se od 24 do 37 °C. Zapadni poluotok, Macanao, slabije je naseljen od istočnog, Paraguachoe, koji je i razvijeniji.</s><s>Najviši vrh otoka je brdo San Juan, visoko 960 metara.</s>

<s>Populacija</s>

<s>Na otoku živi nešto manje od 440,000 stalnih stanovnika, mada ta brojka zna osjetno varirati tokom praznika i različitih spomendana.</s><s>Nešto manje od 25% stanovnika živi u Porlamaru, koji je i najveće naselje na otoku; dio stanovništva redovito se, mada privremeno, seli na otoke iz arhipelaga Los Roques radi ribolova.</s><s>Na Margaritinom otoku živi i velik broj stanovništva stranog porijekla, mahom europskog.</s>

<s>Kriminal</s>

<s>Iako je vrlo popularna turistička destinacija, Margaritin otok je poznat po neuobičajeno velikoj stopi kriminaliteta, posebice prema turistima i mornarima koji dolaze na to područje.</s><s>Osim klasičnog, nasilnog kriminaliteta, od 1998. godine su oko otoka zabilježeni i brojni piratski napadi, što je dovelo do toga da se Veneuzela stavi na popis opasnih zemalja za plovidbu, uz savjet brodovima da izbjegavaju sidrenje i plovidbu u tom području.</s><s>Iako se ni Sjedinjene Države, ni Ujedinjeno Kraljevstvo nisu posebno koncentrirale na Margaritin otok, obje zemlje izdaju upozorenje svojim građanima koji putuju za Venezuelu o velikoj opasnosti i visokoj stopi kriminaliteta.</s><s>Kako bi bolje kontrolirala dolaske i odlaske, ali i utjecala na smanjenje stope kriminaliteta, venezuelanska vlast je u listopadu 2011. godine uvela obvezu registriranja otisaka prstiju i fotografije za sve ljude koji dolaze na otok.</s>

<s>Neki od zloglasnijih incidenata u posljednjim godinama su:</s>

<s>Talijanski turist Emiliano Astore ubijen je 2010. godine na svom brodu, koji je bio usidren nedaleko od otoka.</s><s>Sumnjivi incident, registriran kao pljačka, doveo je do hapšenja dvojice policajaca i jednog civila zbog upletenosti.</s><s>Belgijski turist Bonne Philippe ubijen je u ožujku 2011. godine dok je jeo u restoranu brze hrane na plaži El Agua na otoku.</s><s>Istoga mjeseca, francuski turist Yves Le Bras ubijen je tokom pljačke u restoranu hotela Laguna Mar, gdje je u tom trenutku jeo sa suprugom.</s><s>U srpnju iste godine, Britanac Tom Ossel ubijen je jer je pružao otpor sedmorici oružanih pljačkaša koji su goste hotela uzeli kao taoce, tražeći dragocjenosti po sobama.</s><s>U siječnju 2012. godine, skupinu od 30-35 brazilskih turista opljačkala je banda oružanih pljačkaša koja se sasojala od 13-15 ljudi.</s><s>U rujnu 2013. godine, nizozemski turist je ubijen od strane oružanih pljačkaša, koje je pokušao spriječiti da se popnu na njegov brod.</s><s>U veljači 2014. godine, njemački turist Horst Kurt Fritz ubijen je nedugo nakon što je zajedno sa skupinom turista na brodu došao na otok.</s>

<s>Reference</s>

<s>Vanjske poveznice</s>

<s>Nuevaesparta.gob.ve: Official Isla de Margarita government website</s>

<s>Otoci u Venezueli</s>

